Jean-Marie Le Pen on Prantsuse paremäärmuslaste juht ja presidendikandidaat ning tema partei Front National oli üks peamisi alusepanijaid Euroopa Parlamendi paremäärmuslaste grupile (kuhu kuulub seitse prantslast ja, muuhulgas, ka Benito Mussolini lapselaps Itaaliast). Selle grupi eesmärgiks on "kaitsta rahvuslikke huve", "kristlikke väärtusi" ja seista vastu "massilise immigratsiooni poliitikale". Le Peni toetajaid on arvamusküsitluste kohaselt veidi üle kümne protsendi. Siinkohal ei saa kindel olla, kas toetus on tõesti Le Peni ideedele või on inimesed praegusest poliitikast lihtsalt väsinud (üks prantslane ütles, et inimesed võivad hääletada Le Pen'i poolt, aga nad ei taha, et ta võidaks), aga vähemalt minu kodu lähedal ilmusid ühe maja seinale paar kuud tagasi suured loosungid sõnumiga "Kiiresti, Le Pen! Väga kiiresti…" Minu silmale need küll ühe partei valimiskampaaniana ei tundunud, pigem tõsiuskse pooldaja üleskutse…